एसोचैम ने यहां जारी एक प्रेस विज्ञप्ति में कहा कि मई में खुदरा मुद्रास्फीति की दर 2.18 प्रतिशत है, जो चार साल का निचला स्तर है। यह जीएसटी लागू करने के लिए महँगाई की दृष्टि से बिल्कुल सही समय है। एसोचैम के महासचिव डी.एस. रावत ने कहा कि मई में थोक मुद्रास्फीति की दर भी 2.17 प्रतिशत रही है। आरंभिक चरण में मानसून की बारिश भी अच्छी हुई है। इससे बहुत सी वस्तुओं की कीमतों में नरमी आनी चाहिये। उपभोक्ता खाद्य पदार्थों की मुद्रास्फीति पिछले साल मई के 7.47 प्रतिशत से घटकर इस साल मई में 1.०5 प्रतिशत पर आ गयी है।